Decret 5/1983 sobre la denominació oficial del municipi de Burjassot
<div align=justify>
Vist l’expedient instruït per l’Ajuntament de Burjasot (València) per al canvi del nom actual pel de Burjassot, o que ha estat registrat en aquesta Conselleria al número 158/82.

RESULTANT: Que l’Ajuntament de Burjasot, en sessió plenària celebrada amb el quòrum legal el dia 28 de maig de 1982, aprovà l’expedient instruït per a sol·licitar el canvi del nom actual pel de Burjassot a fi d’adequar el nom castellanitzat del municipi a la toponímia valenciana.

RESULTANT: Que a l’expedient s’adjunta un estudi de la Universitat de València, Facultat de Filologia, Departament de Lingüística Valenciana, abonant el canvi sol·licitat per l’Ajuntament.

RESULTANT: Que es va demanar l’informe a què fa referència l’article segon del Reial Decret 695/1979, de 13 de febrer, de l’Excma. Diputació Provincial de València, i de la Conselleria de Cultura, i que aquests Organismes han emés dictamen favorable. 

RESULTANT: Que en la tramitació d’aquest expedient han estat acomplerts tots els requisits previstos per les disposicions legals i reglamentàries.

CONSIDERANT: Que la competència per a conéixer, i si s’escau aprovar, el canvi de toponímia sol·licitat, és atribuït al Ple del Consell, en virtut del que disposen els articles 1.2.3. del Reial Decret 695/1979, de 13 de febrer, en relació amb l’article 5.2.3. del Decret Consell de 2 d’agost de 1979.

CONSIDERANT: Que l’article 22 de la Llei de Règim Local, i el 34 del Reglament de Població i Demarcació Territorial estableixen la possibilitat d’alterar els noms dels Municipis als Ajuntaments mitjançant la instrucció d’expedient i justificació dels motius que fonamenten el canvi.

CONSIDERANT: Que l’article 303, b) de la Llei de Règim Local i l’article 3er, Un b), de la Llei 40/81, de 28 d’octubre, estableixen que per a l’alteració del nom dels municipis cal el vot favorable de les dues terceres parts del nombre de fet i, en tot cas, de la majoria absoluta legal de membres de la Corporació.

CONSIDERANT: Que l’acord de l’Ajuntament en Ple celebrat el dia 28 de maig de 1982 fou pres per unanimitat, i per tant amb el quòrum superior a l’exigit legalment, i que consten, a més, en l’expedient tramitat per la Conselleria, els informes favorables de l’Excma. Diputació Provincial de València i de la Conselleria de Cultura.

Vistes les disposicions legals suara esmentades i les altres que hi són aplicables.

El Ple del Consell, en sessió de 17 de gener de 1983, i a proposta de la Conselleria de Governació, acordà, per unanimitat, aprovar el canvi del nom del municipi de Burjasot, de la província de València, pel nom de Burjassot.

Cosa que fem pública perquè en prengueu coneixement.

València, a 17 de gener de 1982.

El President de la Generalitat,

JOAN LERMA I BLASCO 

El Conseller de Governació, 

FELIP GUARDIOLA I SELLÉS

Decrets que regulen l'alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 La publicació del decret al Diari Oficial de la Generalitat Valenciana, DOGV
 El municipi de Burjassot a la Viquipèdia
 La pàgina web de l'Ajuntament de Burjassot

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d’ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1983